pythainlp/thai_wikipedia_clean_20230101 huggingface dataset:
จีสตริงเริ่มมา ตั้งแต่ยุค 70 โดยรูดี้ แกนริช ดีไซเนอร์ ได้นำจีสตริงเข้าสู่วงการ ช่วงแรกในแถบอเมริกาไม่เป็นที่นิยม แต่กลับเป็นที่นิยมมากในหมู่สาวใจกล้าแถบเฟรนช์ ริเวียร่า และบราซิลในปี 1981 ทั้งนี้ Fredericks of Hollywood ร้านขายชุดชั้นในแบบแหวกแนวได้เปิดตัวจีสตริงในฐานะชุดชั้นใน และเชื่อมั่นว่าชั้นในจิ๋วจะทำเงินมหาศาล แต่ยอดขายทั้งหมดของบริษัทไม่ดีอย่างที่คาด
และต่อมาจีสตริงได้รับความนิยมมากขึ้น โดยเฉพาะสาวที่ต้องแต่งชุดแนบเนื้อเข้ารูปบ่อย เพราะการใส่กางเกงในแบบจีสตริงจะทำให้ไม่เห็นขอบรอยของกางเกงในดังเช่นกางเกงในแบบเดิม
ธอง
ธอง หรือ ทอง หรือ ตอง  เป็นลักษณะของกางเกงสำหรับชุดชั้นใน หรือชุดว่ายน้ำ มีลักษณะแถบที่บางในด้านหลัง เมื่อใส่แล้วจะมีการเผยแก้มก้นออกมา ธองนั้นมีหลายรูปแบบขึ้นอยู่กับความหนา วัสดุ และชนิด โดยมีการสวมใส่ทั้งผู้ชายและผู้หญิง
ในประเทศบราซิลกางเกงลักษณะนี้เรียกว่า ตังกา (tanga)
ธองมีหลายประเภทไม่ว่า จี-สตริง วี-สตริง ที-สตริง
จีสตริง
ลิลิธ
ลิลิธ (; "lilit") เป็นชื่อในภาษาฮิบรูสำหรับรูปลักษณ์ในเทพปกรณัมยิว มีการกล่าวถึงในหลายตำนาน โดยมีการบันทึกกล่าวถึงแรกสุดใน ทัลมุดบาบิโลเนียน ซึ่งกล่าวในลักษณะของปีศาจสาว "Līlīṯu" ในข้อความของชาวเมโสโปเตเมีย
หลักฐานอื่นที่ปรากฏในเอกสารของชาวยิว ซึ่งเกี่ยวโยงกับปีศาจสาวลิลิธแห่งอาณาจักรอัคกาด ในขณะเดียวกันนักวิชาการได้ตั้งมีการแย้งว่าลิลิธที่ปรากฏในบาบิโลเนียน และลิลิธที่ปราฏในอัคกาเดียนเป็นคนละตนกัน
สิงหาคม พ.ศ. 2549
ยูน่า
ยูน่า  เป็นตัวละครหญิงจากเกมไฟนอลแฟนตาซี 10 ("Final Fantasy X") และเป็นตัวเอกหญิงในเกมไฟนอลแฟนตาซี 10-2 ("Final Fantasy X-2") ของสแควร์เอนิกซ์ ถูกออกแบบโดย นายเท็ตสึยะ โนมูระ ซึ่งเป็นผู้ออกแบบตัวละครในเกมซึรีย์ไฟนอลแฟนตาซีมาหลายต่อหลายภาค
ยูน่าเป็นลูกสาวของบราสก้าซึ่งเป็นผู้อัญเชิญที่ยิ่งใหญ่และเป็นผู้ปราบ "ซิน"ลงเมื่อ 10 ปีก่อน เมื่อพ่อของยูน่าได้ออกเดินทางไปปราบซิน เธอก็ได้ย้ายจากนครเบเวลมาอยู่ที่หมู่บ้านบีไซด์ และถูกเลี้ยงดูโดยวักก้าและลูลู่ เธอมีความมุ่งมั่นที่จะเป็นผู้อัญเชิญที่ยิ่งใหญ่เหมือนพ่อ
นิสัยและบุคลิกภาพ.
ยูน่าเป็นคนที่มีหน้าตาน่ารักชอบช่วยเหลือผู้อื่นและเป็นคนที่มีนิสัยดี กริยามารยาทดี เป็นคนที่ร่าเริงตลอดเวลา เธอเป็นคนที่มีความเสียสละสูง ดูได้จากการที่เธอนั้นตัดสินใจออกเดินทางไปปราบซิน เพราะเมื่อเธอจะอัญเชิญสัตว์อสูรตัวสุดท้ายเพื่อปราบซิน เธอจะต้องตายหลังการอัญเชิญ และเมื่อทีดัสรู้จึงพยายามหาหนทางอื่นเพื่อกำจัดซิน แทนการอัญเชิญสัตว์อสูรตัวสุดท้าย
ยูน่าในไฟนอลแฟนตาซี X-2.
ในไฟนอลแฟนตาซี X-2 นั้นยูน่าจะเปลี่ยนลักษณะต่างๆไปอย่างเห็นได้ชัด เช่น ทรงผมและเครื่องแต่งกายใหม่รวมถึงอาวุธที่ใช้ด้วย โดยในเนื้อเรื่องของภาค 10-2 นี้เป็นเรื่องราวเกี่ยวกับการตามหาคนรักของยูน่า ซึ่งก็คือทีดัส (พระเอกไฟนอล 10) ที่ได้ตายไปเมื่อ 2 ปีก่อน โดยริคคุได้นำสเฟียร์ที่คิมาริได้เจอที่ภูเขากากาเซ่ ซึ่งได้บันทึกภาพของชายคนหนึ่งซึ่งมีลักษณะคล้ายทีดัส ทั้งการแต่งกายและน้ำเสียง ถูกขังอยู่ที่ไหนสักแห่ง
การเดินทางของยูน่าจึงเริ่มต้นด้วยการรวบรวมสเฟียร์ที่เกี่ยวกับชายคนนี้ให้มากที่สุด โดยร่วมมือกับกลุ่มนักล่าสเฟียร์ชื่อ กัลวิงส์ โดยมี ยูน่า ริคคุ และไพน์ รวมออกเดินทางไปด้วยกัน ซึ่งในภาคนี้หากเราดำเนินเนื้อเรื่องถูกต้องเราจะได้เจอทีดัสอีกครั้ง แต่ถ้าหากเดินเนื้อเรื่องไม่ถูกเนื้อเรื่องจะเปลี่ยนไปอีกแบบหนึ่ง
ริกคุ
ริกคุ  ริกคุ เป็นตัวละครหลักตัวหนึ่งในเกมไฟนอลแฟนตาซี X และมีบทบาทโดดเด่นในเกมไฟนอลแฟนตาซี X-2 ริกคุเป็นเด็กสาวผมสีบลอนด์ชาวอัลเบ็ดที่กระฉับกระเฉง ร่าเริง เธอมีนัยน์ตาสีเขียวเป็นรูปก้นหอยแบบชาวอัลเบ็ด และยังมีความสามารถทางกลศาสตร์ เล่นแร่แปรธาตุ และการขโมย ริกคุชอบชูมือขึ้นเวลาตื่นเต้นมาก ๆ และยังมีอารมณ์ขันในขณะที่เผชิญหน้ากับเหตุการณ์อันตราย
ในไฟนอลแฟนตาซี X ริกคุใช้อาวุธที่มีลักษณะเหมือนกรงเล็บ อาวุธสุดยอดของริกคุในเกมมีชื่อว่า Godhand ในไฟนอลแฟนตาซี X-2 ริกคุใช้ดาบสั้นเมื่ออยู่ในชุดขโมยซึ่งเป็นชุดสเฟียร์เริ่มต้น สำหรับในไฟนอลแฟนตาซี X และเป็นตัวละครเดียวที่มีความสามารถในการขโมยตั้งแต่แรกรวมทั้งยังสามารถขโมยและใช้สิ่งของที่เป็นทั้งอาวุธและเครื่องป้องกัน รวมทั้งโอเวอร์ไดรว์ Mix ที่ทำให้ริกคุสามารถผสมสิ่งของสองอย่างเพื่อให้เกิดสิ่งของชิ้นใหม่ที่มีคุณสมบัติดีขึ้นกว่าเดิม ซึ่งมีส่วนช่วยเพื่อนร่วมทีมได้ตลอด และยังเป็นวิธีเดียวที่จะสามารถเติม HP ในระดับ 99999 เต็มได้ในครั้งเดียว และริกคุยังสามารถสั่งให้ยานรบฟาเรนไฮต์เคลื่อนที่ได้ในระหว่างการต่อสู้บนยานเช่นเดียวกับทีดัส อีกทั้งยังเป็น 1 ใน 3 ตัวละครที่สามารถต่อสู้ในน้ำได้ เช่นเดียวกับทีดัส และ วักก้า
ริกคุในไฟนอลแฟนตาซี X.
ริกคุ เด็กสาวอายุ 15 ปีในไฟนอลแฟนตาซี X เป็นลูกสาวของซิด น้องสาวของบราเธอร์ (อานิคิ) และเป็นลูกพี่ลูกน้องกับยูน่า (ซิดเป็นพี่ชายของแม่ยูน่า) ในเกมนี้ไม่ได้กล่าวถึงแม่ของริกคุแต่สันนิษฐานว่าจะเสียชีวิตเนื่องจากมาคิน่าที่ควบคุมไม่ได้หลังจากริกคุเกิดได้ไม่นาน ริกคุมีความฝันว่าวันหนึ่งถ้าเธอแต่งงาน เธอจะมีลูกเยอะ ๆ เพราะไม่อยากให้เด็กมีความรู้สึกโดดเดี่ยวเหมือนเธอซึ่งมีพี่ชายเพียงคนเดียว นอกจากนี้ริกคุยังเป็นโรคกลัวสายฟ้าและฟ้าร้องเนื่องจากพี่ชายของเธอร่ายเวทมนตร์สายฟ้าเพื่อโจมตีศัตรูแต่กลับพลาดมาโดนตัวเธอตอนเด็ก ๆ ความกลัวนี้เห็นได้อย่างชัดเจนขณะที่เดินทางผ่านทุ่งสายฟ้า ซึ่งริกคุแสดงอาการหวาดกลัวตลอดเวลา
ริกคุปรากฏตัวครั้งแรกในเกม โดยช่วยเหลือทีดัสซึ่งมาถึงใกล้ ๆ แผ่นดินหลักของสปีร่า ทั้งคู่พบกันที่วัดบาจซึ่งเป็นวัดร้างเก่าแก่ของเยวอน หลังจากช่วยทีดัสต่อสู้กับสัตว์ร้ายแล้ว ริกคุยังช่วยเหลือทีดัสไม่ให้ถูกพี่ชายและเพื่อน ๆ ฆ่าเนื่องจากคิดว่าทีดัสก็เป็นสัตว์ร้ายเหมือนกัน ในเวลาต่อมาเมื่อยูน่าและเพื่อน ๆ เดินทางผ่านบึงแห่งดวงจันทร์ ริกคุและกลุ่มอัลเบ็ดได้พยายามลักพาตัวยูน่าโดยใช้มาคิน่าเพื่อไม่ให้ยูน่าเดินทางแสวงบุญสำเร็จ ซึ่งในที่สุดก็ถูกขัดขวางโดยทีดัสและวักก้า หลังจากได้พูดคุยกับยูน่าและได้รับความเห็นชอบจากออรอนแล้ว ริกคุจึงเป็นสมาชิกคนสุดท้ายของกลุ่มที่เป็นผู้คุ้มกันของยูน่า แต่วักก้าก็ยังไม่ไว้ใจริกคุ เนื่องจากเห็นว่าเธอเป็นชาวอัลเบ็ด จนกระทั่งเธอเข้าร่วมต่อสู้กับพี่ชายของเธอในขณะที่กำลังลักพาตัวยูน่าอีกครั้งตอนที่เดินทางไปวัดมาคาลาเนีย
ริกคุเป็นคนที่มีนิสัยร่าเริงและมองโลกในแง่ดี แต่เนื่องจากเธอเป็นชาวอัลเบ็ดจึงถูกแบ่งแยกจากกลุ่มสาวกของเยวอน แต่เธอก็ยังมองในทางบวกและยังต้องการช่วยยูน่าไม่ให้เสียสละชีวิตของเธอเพื่อแลกกับการเรียกไฟนอลอีออน ริกคุยังมีความสัมพันธ์แบบพี่น้องกับทีดัสซึ่งเห็นได้จากบุคลิกที่คล้ายคลึงกันและมีความรู้สึกต่อยูน่าเหมือนกัน ริกคุพยายามสานความสัมพันธ์ระหว่างทีดัสและยูน่า ทั้ง ๆ ที่หลายครั้งริกคุทำท่าเหมือนกับจะจีบทีดัสเสียเอง
ริกคุในไฟนอลแฟนตาซี X-2.
ในไฟนอลแฟนตาซี X-2 ริกคุเป็นหนึ่งในสมาชิกของกลุ่มกัลล์วิงส์ ซึ่งนำโดยบราเธอร์ ริกคุเชื่อมั่นในตัวยูน่าและเป็นคนคอยให้คำแนะนำเวลาที่ยูน่าแสดงความรู้สึกเกี่ยวกับการจากไปทีดัสและคาดหวังว่าจะได้พบกับเขาอีกสักครั้ง ในช่วงสองปีของเกมไฟนอลไฟนอลแฟนตาซี X ริกคุพยายามเอาชนะโรคกลัวสายฟ้าโดยไปพักที่ทุ่งสายฟ้าเป็นเวลาสองสัปดาห์
โดยเฉพาะในช่วงการไขปริศนาที่ถนนไมเฮน หากการแก้ปริศนาปรากฏว่าริกคุเป็นคนทำให้มาคิน่าทำงานผิดปกติที่ไมเฮนระหว่างที่กำลังหาทางช่วยแคลไลจับโชโคโบ ถึงแม้ว่าเหตุการณ์นี้จะเป็นอุบัติเหตุ ริกคุก็รับผิดชอบที่จะจัดการเรื่องนี้ให้เรียบร้อย
ในไฟนอลแฟนตาซี X-2 ภาคพิเศษ (International + Last Mission) ยูน่า, ริกคุและไพน์ ได้กลับมารวมตัวกันอีกครั้ง หลังจากที่แยกตัวกันได้สามเดือนเมื่อเกมจบ ระหว่างที่สำรวจหอคอยยาโดโนคคิ ริกคุพยายามหามาคิน่าที่จบอยู่ที่ชั้นใต้ทะเล และยังแสดงความหงุดหงิดต่อยูน่าและไพน์ เนื่องจากริกคุรู้สึกว่าเธอถูกตัดขาดจากทั้งคู่และลังเลใจว่าพวกเขากำลังจะสูญเสียมิตรภาพที่มีต่อกัน (ยูน่าอยู่กับทีดัส, ลูลู่และวักก้าที่บีเซด และไพน์ออกเดินทางอย่างอิสระ) เมื่อทุกคนเข้าใจถึงความรู้สึกที่มีเหมือนกันจึงสัญญากันว่าจะเขียนจดหมายละติดต่อกันเพื่อให้แน่ใจว่ามิตรภาพจะไม่มีวันหายไป
ริกคุในรูปแบบอื่น.
ริกคุปรากฏตัวในเกมคิงด้อมฮาร์ทส์สองพร้อมกับยูน่าและไพน์ ทั้งสามอยู่ในรูปแบบของเทพชิบิและสวมชุดที่ดัดแปลงจากไฟนอลแฟนตาซี X-2 ริกคุยังคงมีบุคลิกเหมือนกับในไฟนอลแฟนตาซี X-2 คือ มีจิตใจงามและบางครั้งและเป็นนักล่าสมบัติเหมือนเพื่อนทั้งสอง กลุ่มของริกคุแอบติดตามลีออนและเพื่อนที่หอคอยแห่งเสียงเรียก เพื่อพบกับเมลฟิเซ้นท์ผู้ที่มีสมบัติที่พวกเขาต้องการ ริกคุได้พูดคุยกับโซร่าซึ่งทั้งสามเป็นผู้ดูแลอยู่เมื่อเผชิญหน้ากันครั้งแรก แต่สุดท้ายริกคุและเพื่อนก็ได้เข้าร่วมปกป้องป้อมแห่งนี้ หลังจากเมลฟิเซ้นท์ยกเลิกสัญญาและยังถูกโดนัลด์หลอกว่าลีออนจะจ่ายเงินให้พวกริกคุถ้าเธอช่วยเหลือ สุดท้ายริกคุก็ให้อภัยโซร่าและเพื่อนที่หลอกเธอโดยมอบดาบกุญแจแห่งกัลล์วิงค์ให้
การแปลงเฮาส์โฮลเดอร์
การแปลงเฮาส์โฮลเดอร์  ในคณิตศาสตร์ และในปริภูมิสามมิติ เป็นการสะท้อนเวกเตอร์กับระนาบ ในปริภูมิยูคลิเดียนทั่วไป การแปลงเฮาส์โฮลเดอร์เป็นการแปลงเชิงเส้นซึ่งเวกเตอร์กับระนาบเกินที่ผ่านจุดกำเนิด
อัลสตัน สกอตต์ เฮาส์โฮลเดอร์ ตีพิมพ์ผลงานเกี่ยวกับการแปลงชนิดนี้เป็นครั้งแรกในปี พ.ศ. 2501 การแปลงเฮาส์โฮลเดอร์เป็นเครื่องมือสำคัญในการหาการแยก QR ของเมทริกซ์
นิยามและสมบัติ.
ระนาบเกินที่จะใช้สะท้อนเวกเตอร์นั้นสามารถแทนได้โดยเวกเตอร์หนึ่งหน่วย formula_1 ซึ่งตั้งฉากกับระนาบเกินนั้น
ถ้า formula_2 คือเมทริกซ์เอกลักษณ์ การแปลงเชิงเส้นที่กล่าวในบทนำของบทความนี้สามารถแทนใดโดยเมทริกซ์เฮาส์โฮลเดอร์
โดยแมทริกซ์เฮาส์โฮลเดอร์มีสมบัติดังต่อไปนี้
และ formula_7 สะท้อนเวกเตอร์ formula_8 ใดๆ กับระนาบเกินที่ตั้งฉากกับ formula_1 โดยข้อความนี้สามารถแสดงให้เห็นจริงได้โดยสมการ
เมื่อ formula_11 คือผลคูณจุดของ formula_8 และ formula_1 ซึ่งมีค่าเท่ากับระยะห่างของจุดปลายที่ไม่ใช่จุดกำเนิดของ formula_8 จากระนาบเกินที่ตั้งฉากกับ formula_1 ด้วยเหตุนี้จุดปลายที่ไม่ใช่จุดกำเนิดของ formula_16 จึงอยู่คนละข้างของระนาบเกินกับจุดปลายของ formula_8 และห่างจากระนาบเกินเท่ากับระยะห่างจากจุดปลายของ formula_8 กับระนาบเกิน กล่าวคือเป็นภาพสะท้อนของ formula_8 นั่นเอง
การประยุกต์ใช้ในการแยก QR.
ในการแยก QR เราต้องการเขียนเมทริกซ์ formula_20 ที่ำกำหนดให้ในรูป formula_21 โดย formula_7 เป็นเมทริกซ์เชิงตั้งฉากและ formula_23 เป็นเมทริกซ์สามเหลี่ยมด้านบน เราสามารถใช้การแปลงเฮาส์โฮลเดอร์ในการคำนวณ formula_7 และ formula_23 ได้ดังต่อไปนี้
ให้ formula_26 แทนเวกเตอร์ formula_27 ที่มีศูนย์อยู่ formula_28 ตัว ให้ formula_29 แทนนอร์มของเวกเตอร์ formula_8 ใดๆ และให้ formula_31 เป็นเวกเตอร์หลักที่ 1 ของ formula_32 แล้ว กำหนด
(formula_35 คือเมทริกซ์เอกลักษณ์ขนาด formula_36) เป็นการแปลงเฮาส์โฮลเดอร์ที่สะท้อนเวกเตอร์กับระนาบเกินที่ตั้งฉากกับ formula_37 แล้ว เราจะได้ว่า
โดยที่ formula_40 เป็นเมทริกซ์ขนาด formula_41 กล่าวคือ formula_42 ทำให้หลักแรกของ formula_32 มีสมาชิกที่ไม่ใช่ศูนย์อยู่เพียงตัวเดียว
เราสามารถใช้กรรมวิธีข้างต้นหาการแปลงเฮาส์โฮลเดอร์ formula_44 ที่ทำให้
และ formula_46, formula_47, formula_48, formula_49 ที่มีผลเช่นเดียวกันกับ formula_50, formula_51, formula_48, formula_53 ตามลำดับ และเมื่อเราให้
สำหรับ formula_55 แล้ว เราจะได้ว่า
เป็นเมทริกซ์สามเหลี่ยมด้านบน ดังนั้น
และเนื่องจาก formula_58 ทุกตัวเป็นเมทริกซ์ฮาส์โฮลเดอร์ซึ่งเป็นเมทริกซ์เชิงตั้งฉาก ทำให้ formula_59 เป็นเมทริกซ์เชิงตั้งฉากตามไปด้วย formula_21 จึงเป็นการแยก QR ตามที่เราต้องการ
ขั้นตอนวิธีตามที่ได้บรรยายข้างต้น สามารถนำไปเขียนเป็นโปรแกรมคอมพิวเตอร์ที่ทำการคำนวณด้วยจำนวนจุดเลื่อนซึ่งมีเสถียรภาพทางตัวเลข เป็นผลให้เราสามารถแก้สมการเชิงเส้น และหาค่าเฉพาะเจาะจงของเมทริกซ์ได้โดยค่าที่หาได้จะไม่คลาดเคลื่อนมากนักหากเมทริกซ์ที่เป็นข้อมูลเข้ามีเลขเงื่อนไขต่ำ
นักอาหรับคดี
นักอาหรับคดี  คือบุคคลที่อาจไม่ได้เกิดหรือเติบโตในประเทศอาหรับ แต่ศึกษาภาษาและวรรณกรรมอาหรับจนเชี่ยวชาญ อีกทั้งยังเข้าใจในขนบธรรมเนียมประเพณีอาหรับอย่างลึกซึ้ง จนสามารถแปลหนังสือวรรณกรรมอาหรับได้ เช่นอัลกุรอาน และบทกวี บางคนเขียนพจนานุกรมอาหรับแปลเป็นภาษาของตน
นักอาหรับคดีทุกคนเป็นนักบูรพคดี แต่ไม่ใช่ว่านักบูรพคดีทุกคนเป็นนักอาหรับคดี ผู้ที่เรียนรู้ภาษาอาหรับในระดับสูงยังเรียกว่านักอาหรับคดีไม่ได้ หากยังไม่ได้มีงานเขียนหรืองานแปล
นักอาหรับคดีที่มีชื่อเสียงในอดีตได้แก่ Richard Francis Burton และ Hans Wehr
ทีดัส
ทีดัส  คือ ตัวละครเอกของเกม ไฟนอลแฟนตาซี 10 ของสแควร์เอนิกซ์ มีนิสัยร่าเริง รักเพื่อน และมีความสามารถในการเล่น บลิตซ์บอล เขาเป็นลูกชายของ เจ็คท์ หนึ่งในผู้ที่ปราบ ซิน ลงเมื่อ 10 ปีก่อน และเป็นคนรักของยูน่า
ในฐานะตัวละครนำ ผู้เล่นจะควบคุมทีดัสในโลกของเกมผ่านเนื้อเรื่องตามแบบฉบับของไฟนอลแฟนตาซี โดยเกม ไฟนอลแฟนตาซี 10 เป็นเกมไฟนอลแฟนตาซีภาคแรกบนเครื่อง โซนี เพลย์สเตชัน 2
เนื้อเรื่องของ ไฟนอลแฟนตาซี 10 เกี่ยวพันกับทีดัส ซึ่งเป็นนักเล่นบลิตซ์บอลดาวเด่นจากซานัคคันด์ หลังจากสัตว์ประหลาดลึกลับที่ชื่อซิน ได้บุกทำลายบ้านเกิดของเขา ทีดัสก็ได้ถูกส่งมายังโลกของสฟีร่า ท่ามกลางความสูญเสีย ความรู้สึกสับสนและไม่มีที่ไป ทีดัสก็ได้พบกับผู้อัญเชิญชื่อ ยูน่า และ ผู้คุ้มกันของเธอ โดยผู้อัญเชิญจะต้องออกเดินทางเพื่อหาทางกำจัดซิน ซึ่งเป็นตัวเดียวกับที่ทำลายเมืองของทีดัส ทีดัสจึงตัดสินใจเดินทางพร้อมกับพวกของยูน่า โดยหวังว่าเขาจะสามารถหาทางกลับบ้านได้
เจมส์ อาร์โนล เทย์เลอร์ ผู้ให้เสียงพากย์ทีดัสในภาคภาษาอังกฤษกล่าวว่า ทีดัสเติบโตขึ้นตามเนื้อเรื่องที่ผ่านไป และเสียงของทีดัสก็เป็นสิ่งบ่งบอกถึงเรื่องนี้ เช่น เสียงบรรยายของทีดัสในเนื้อเรื่องเป็นเสียงผู้ใหญ่ ในขณะที่เสียงของทีดัสในเกมกลับมีเสียงที่สูงกว่า นอกจากนั้นผู้เล่นเกมสามารถตั้งชื่อทีดัสได้ ดังนั้นภายในเกมจะไม่มีการเรียกชื่อทีดัส รวมทั้งในไฟนอลแฟนตาซี 10-2 ซึ่งกล่าวถึงทีดัสโดยอ้างเป็น “เขา” ภายในเกมเท่านั้น
ผู้เขียนบท คาซึชิเงะ โนจิมะ กล่าวว่าความสัมพันธ์ระหว่างผู้เล่นและตัวละครหลักในเกมไฟนอลแฟนตาซี เป็นสิ่งที่เค้าต้องนึกถึงเสมอ และเมื่อโนจิมะเริ่มเขียนเรื่อง ไฟนอลแฟนตาซี 10 เค้าก็ต้องการลองสิ่งใหม่ ๆ โดยโนจิมะ พยายามสร้างความสัมพันธ์ระหว่างผู้เล่นและตัวละครในแง่มุมที่ว่าการพัฒนาความเข้าใจในเนื้อเรื่องและโลกในเกมของผู้เล่นสะท้อนให้เห็นถึงการเรียนรู้ความคิด และความรู้สึกของตัวทีดัสเองในเรื่อง ซึ่งทั้งผู้เล่นและตัวละครกำลังค้นหาความเป็นตัวเองในโลกใหม่ และจากการเล่าเรื่องของทีดัสในช่วงต่าง ๆ ของเกมช่วยสร้างความเชื่อมโยงของผู้เล่นซึ่งเป็นผู้บังคับทีดัสในไฟนอลแฟนตาซี 10
สำหรับผู้ออกแบบตัวละคร เท็ตสึยะ โนมูระ กล่าวว่า หลังจากออกแบบตัวละครหลักซึ่งมีบุคลิกเคร่งขึมและจริงจังในไฟนอลแฟนตาซี 7 และ ไฟนอลแฟนตาซี 8 แล้ว เขาต้องการให้ทีดัสมีบุคลิกและภาพลักษณ์ที่สดใส ร่าเริง โดยสะท้อนผ่านชื่อที่โนจิมะเลือกคือ ทีดัส (ออกเสียง Tīda ตามภาษาโอกินาว่า) ซึ่งมีความหมายว่า พระอาทิตย์ อย่างไรก็ตาม ผู้เล่นอีกหลายคนบอกว่าโนมูระล้มเหลวในจุดนี้ (เนื่องจากเห็นว่าทีดัสแสดงอารมณ์ฉุนเฉียวและขี้หงุดหงิดอยู่หลายครั้ง) และโนมูระอธิบายว่าเค้าต้องการให้เสื้อผ้าและเครื่องประดับที่สวมใส่แสดงถึงความสัมพันธ์กับท้องทะเล ยกตัวอย่างเช่น ชุดของทีดัสที่มีพื้นเป็นโทนสีน้ำเงินเด่นชัด และสัญลักษณ์ทีมบลิตซ์บอลของทีดัสที่อยู่บนเสื้อผ้าของเค้า ซึ่งออกแบบตามแบบเบ็ดตกปลา และมีความหมายถึงการรวมกันระหว่างตัวอักษร เจ (J) ซึ่งแทนชื่อ เจ็คท์ ผู้เป็นพ่อ และ ที (T) ซึ่งแทนชื่อ ทีดัส นั่นเอง
โนมูระให้ข้อสังเกตว่า ความแตกต่างกันของตัวละครหลักฝ่ายชายและฝ่ายหญิง แสดงให้เห็นจากชื่อของยูน่า ซึ่งหมายถึง กลางคืน และสิ่งของที่ใช้เพิ่มพลังให้กับอาวุธศักดิ์สิทธิ์ของทั้งคู่คือ สัญลักษณ์และตราแห่งพระอาทิตย์สำหรับทีดัส และพระจันทร์สำหรับยูน่า
ความสามารถของทีดัส.
ความสามารถของทีดัสสร้างขึ้นผ่านระบบอาชีพตามแบบไฟนอล แฟนตาซี ซึ่งทีดัสจัดอยู่ในกลุ่มของนักสู้ อย่างไรก็ตามทีดัสยังมีความสามารถโดดเด่นหลายอย่างจากอาชีพนักเวทย์กาลเวลาที่เป็นเวทมนตร์สนับสนุนสำหรับช่วยเหลือเขาและเพื่อนร่วมทีม
เนื่องจากภายในเกมไฟนอล แฟนตาซี 10 ไม่มีการเอ่ยชื่อของทีดัสในช่วงบทสนทนา ทำให้เกิดความไม่ชัดเจนในการออกเสียงชื่อของเขา ถึงแม้ว่าการออกเสียงตามแบบคาตะคานะและโรมาจิจะเป็น ทีดะ (Teeda)แต่ชื่อของเขาที่ปรากฏในเกมนั้นออกเสียงเป็นทีดัส (Tee-dus) ซึ่งสามารถยืนยันได้จากบทสนทนาในเกมคิงด้อมฮาร์ทส์ และจากบทสัมภาษณ์ของเจมส์ อาร์โนลด์ เทย์เลอร์ ผู้ให้เสียงพากย์ของทีดัสในภาษาอังกฤษ อย่างไรก็ตามเซลฟี่ ทิลมิตต์ ในเกมคิงด้อมฮาร์ทส์ 2 กลับออกเสียงชื่อของเขาเป็น ไทดัส (Tie-dus) ยิ่งทำให้เกิดความสับสนในการออกเสียงชื่อของเขามากขึ้น
ไฟนอล แฟนตาซี 10.
เกมนี้เริ่มต้นจากฉากในเกมที่กลุ่มตัวละครหลักนั่งอยู่รอบกองไฟโดยมีซากปรักหักพังของเมืองซานัคคันด์เป็นฉากหลัง เมื่อกล้องเล็งไปที่ทีดัสขณะที่เขากำลังเดินขึ้นไปบนเนินเล็ก ๆ และมองไปที่เมิองซานัคคันด์ คำบรรยายก็ปรากฏขึ้นพร้อมกับคำพูดของทีดัสว่า “ลองฟังเรื่องราวของฉันดูสิ”
การเล่าเรื่องของทีดัสในเกมไฟนอล แฟนตาซี 10 ตั้งแต่ต้นเรื่องหรือบทสนทนาหลายครั้งเป็นตัวบ่งชี้ว่าเนื้อหาของเกมเป็นเรื่องราวของทีดัส หลังจากนั้นทีดัสก็เริ่มเล่าเหตุการณ์ที่เกิดขึ้นจนมาถึงปัจจุบัน เริ่มจากจุดเริ่มต้นของเกม ทีดัสซึ่งเป็นชาวซานัคคันด์กำลังเตรียมตัวไปเล่นบลิทซ์บอลในการแข่งขันรายการ “ Jecht Memorial Cup” ซึ่งจัดขึ้นเพื่อระลึกถึง เจ็คท์ พ่อของทีดัสซึ่งเสียชีวิตไปเมื่อ 10 ปีก่อนโดยเจ็คท์ได้หายตัวไปอย่างลึกลับระหว่างการซ้อมบลิทซ์บอลในทะเล ก่อนเริ่มการแข่งขัน ทีดัสซึ่งเป็นนักเล่นบลิทซ์บอลตัวเก่งรู้สึกกดดันกับเกมว่าจะไม่สามารถทำได้เหนือกว่าพ่อของเขา ซึ่งความรู้สึกโกรธแค้นเจ็คท์ของทีดัสส่วนหนึ่งมาจากสาเหตุนี้รวมทั้งความจริงที่ว่าแม่ของทีดัสมักจะทอดทิ้งเขา และให้ความเอาใส่กับเจ็คท์มากกว่า และการหายตัวไปของเจ็คท์ก็เป็นสาเหตุสำคัญที่ทำให้แม่ของเขาต้องตรอมใจตาย
ระหว่างการแข่งขัน สัตว์ประหลาดขนาดมหึมาที่มีน้ำห่อหุ้มตัวก็ทำลายเมืองซานัคคันด์ไปตลอดทางที่มันผ่าน ทีดัสพยายามหนีออกจากสนามแข่งขันที่กำลังจะพังทลาย ในเวลานั้นทีดัสก็ได้เห็นออรอน ซึ่งเป็นเพื่อนเก่าของเจ็คท์และเป็นที่ปรึกษาของทีดัส ออรอนกล่าวว่าเค้ากำลังรอทีดัสอยู่ และเปิดเผยว่าสัตว์ประหลาดที่เห็นมีชื่อว่า “ซิน” ทีดัสและออรอนได้ร่วมกันต่อสู้เพื่อมุ่งหน้าเข้าหาซิน ทันที่ที่เข้าใกล้ซิน ออรอนได้พาทีดัสซึ่งกำลังรู้สึกสับสนกับเหตุการณ์ต่าง ๆ ผ่านเข้าสู่ซินและเรื่องราวของทีดัสก็เริ่มต้นจากจุดนี้
ทีดัสตื่นขึ้นมาอีกครั้งและพบว่าตัวเองอยู่ในโลกของสฟีร่าจากกลุ่มคนลึกลับเชื้อสายอัลเบดซึ่งช่วยเหลือเขาไว้และเขายังรู้เรื่องจาก ริคคุ สาวอัลเบดด้วยว่า ซานัคคันด์ได้ถูกทำลายลงไปเมื่อ 1,000 ปีที่แล้ว ระหว่างการเดินทางซินได้ปรากฏตัวอีกครั้งและเข้าโจมตีเรือของริคคุ ทำให้ทีดัสพลัดตกลงทะเลจนไปติดเกาะบีเสด ที่ซึ่งทีดัสได้พบกับยูน่าผู้อัญเชิญซึ่งเตรียมตัวลงเรือเดินทางเพื่อไปแสวงบุญและหาทางกำจัดซิน พร้อมกับผู้คุ้มกันของยูน่าคือ ลูลู่ วักก้า และ คิมาริ ทีดัสได้ตัดสินใจเดินทางไปกับยูน่าพร้อมกับความหวังที่จะสามารถหาทางกลับบ้านได้ ระหว่างทางนั้น ทีดัสก็ได้รวมตัวกับออรอนและริคคุซึ่งต่อมาได้ร่วมกลุ่มเป็นผู้คุ้มกันของยูน่าด้วย
ตลอดเวลาที่เหตุการณ์กำลังดำเนินไป ทีดัสเองก็ค่อย ๆ เติบโตเป็นผู้ใหญ่ขึ้น โดยเปลี่ยนแปลงจากเด็กหนุ่มที่ไร้เดียงสาและคิดถึงแต่ตัวเองมาเป็นผู้กล้าที่ต่อสู้เพื่อผู้อื่น ต่อมาออรอนได้บอกกับทีดัสว่าความเปลี่ยนแปลงนี้ได้เกิดขึ้นกับเจ็คท์ซึ่งออกเดินทางไปพร้อมกับเค้าเมื่อ 10 ปีก่อนเช่นเดียวกัน และยังบอกกับทีดัสอีกว่า ลอร์ดบราสก้าซึ่งเป็นพ่อของยูน่า เจ็คท์และตัวเค้าได้ไปถึงจุดหมายเดียวกันกับที่ยูน่ากำลังพยายามไปถึง และความลับที่ทำให้ทีดัสต้องรู้สึกสับสนและหวาดกลัวมากที่สุดก็คือ ซิน ที่เห็นนั้นคือ เจ็คท์ พ่อของทีดัสนั่นเอง
ทีดัสได้รู้เรื่องราวเกี่ยวกับสฟีร่าและจุดมุ่งหมายของการแสวงบุญของผู้อัญเชิญมากขึ้นในช่วงของการเดินทาง แต่เขาก็ยังมีหลายคำถามที่ยังไม่สามารถหาคำตอบมาอธิบายได้ เช่น ทำไมเจ็คท์ถึงเป็นซิน ทำไมซินจะกลับมาทุกครั้งหลังจากถูกฆ่าไป และทำไมซานัคคันด์จึงได้ล่มสลายไปเมื่อ 1,000 ปีที่แล้ว ทั้ง ๆ ที่ทีดัสจำได้ว่าซานัคคันด์เพิ่งโดนจู่โจมจากซินเมื่อเร็ว ๆ นี้ ไม่นานนักทีดัสก็ตกหลุมรักยูน่าโดยไม่สนใจคำเตือนของลูลู่ และยังมีส่วนในการเปลี่ยนแปลงความคิดของยูน่าที่ว่าการเสียสละชีวิตเพื่อกำจัดซินจะนำความสงบสุขมาสู่สฟีร่า ทีดัสเริ่มละทิ้งความเกลียดชังที่มีต่อพ่อของเค้าและรู้คำตอบที่ทำให้เขาต้องตกใจอย่างมาก
เมื่อเดินทางเข้าใกล้เมืองซานัคคันด์ ความจริงบางอย่างก็ถูกเปิดเผยขึ้น นั่นก็คือ ทีดัสและเจ็คท์รวมทั้งซานัคคันด์ที่ทั้งคู่อาศัยอยู่ไม่ได้มีตัวตนจริง ๆ ทุกอย่างเป็นเพียงความฝันของเฟท (Fayth) ซึ่งสร้างขึ้นมาเมื่อ 1000 ปีก่อนพร้อมกับการล่มสลายของเมืองซานัคคันด์และการกำเนิดของซินระหว่างสงครามของชาวซานัคคันด์และชาวบีแวลล์
เฟทของอีออนบาฮามุทกล่าวกับทีดัสว่าพวกเค้าต้องการให้ทีดัสหาทางกำจัดซินอย่างถาวร เพื่อที่เฟทจะได้พักสงบตลอดไป แต่เฟทก็ได้บอกทีดัสด้วยว่าทันทีที่เขาทำสำเร็จ ซานัคคันด์ที่เกิดจากความฝันของเฟท ผู้คนทั้งหลายรวมทั้งทีดัสเองก็จะหายไปด้วย ในเวลาต่อมา ยูน่าก็ได้ปฏิเสธที่จะเข้าสู่พีธีกรรมสำหรับเรียกไฟนอลอีออนและร่วมมือกับทุกคนต่อสู้และเอาชนะยูนาเลสก้าได้สำเร็จ เมื่อไม่มียูนาเลสก้าก็ไม่มีทางเรียกไฟนอลอีออนออกมาได้อีก ทำให้ยูน่าและเพื่อน ๆ ต้องหาทางอื่นเพื่อกำจัดซินและไม่ให้ซินเกิดขึ้นมาอีก
เพื่อให้วิธีนี้สำเร็จ ทีดัส ยูน่าและเพื่อน ๆ ได้เข้าโจมตีซินและผ่านเปลือกหุ้มตัวของซินเข้าไป ที่นั่นทีดัสได้พบกับเจ็คท์ซึ่งได้กลายเป็นไฟนอลอีออนและพ่ายแพ้ต่อพวกของทีดัส และเมื่อยูน่าเรียกอีออนของตนออกมาเพื่อทำให้ยู เยวอน อ่อนกำลังลง ทีดัสก็เปิดเผยความจริงว่า เขาเองเป็นเพียงความฝันของเฟท และเมื่อกำจัดยู เยวอนได้แล้ว เขาจะหายไป หลังจากเข้าต่อสู้กับยู เยวอนเป็นครั้งสุดท้าย ทุกคนก็เอาชนะยู เยวอนและทำให้กำจัดซินได้ อย่างถาวร พร้อมกับปลดปล่อยเฟทจากการฝันถึงซานัคคันด์ เมื่อทุกอย่างสิ้นสุดลง ทีดัสก็เริ่มหายไป เมื่อกล่าวคำอำลาต่อยูน่าและขอโทษยูน่าว่าเขาไม่สามารถพายูน่าไปเมืองซานัคคันด์ของเขาได้ ยูน่าได้บอกกับทีดัสว่าเธอรักเขาและพยายามเข้าไปกอดทีดัส แต่ไม่สามารถทำได้ ทีดัสจึงเข้าไปโอบกอดยูน่าจากด้านหลังเป็นครั้งสุดท้ายและกระโดดลงสู่กลุ่มเมฆ ด้านล่างนั้นทีดัสได้พบกับดวงจิตของออรอน เจ็คท์และบราสก้าที่ฟาร์เพลน
ไฟนอล แฟนตาซี 10-2.
ทีดัสมีบทบาทโดดเด่นในเนื้อเรื่องของไฟนอล แฟนตาซี 10-2 ถึงแม้ว่าเขาจะปรากฏตัวเพียงไม่กี่ครั้งตลอดเนื้อเรื่องก็ตาม เนื่องจากผู้เล่นสามารถตั้งชื่อทีดัสได้ในไฟนอล แฟนตาซี 10 ดังนั้นในไฟนอล แฟนตาซี 10-2 จึงกล่าวถึงทีดัสโดยใช้สรรพนามแทน (เขา) สองปีหลังเหตุการณ์ในไฟนอล แฟนตาซี 10 จบลง ริคคุได้นำสเฟียร์ซึ่งพบโดยคิมาริที่เทือกเขากากาเซ่มาให้ยูน่า โดยที่สเฟียร์นั้นบันทึกภาพของชายหนุ่มคนหนึ่งซึ่งเหมือนกับทีดัสถูกขังอยู่ในคุก ทำให้ยูน่าตัดสินใจเข้าร่วมกับกลุ่มนักล่าสเฟียร์ชื่อ กัลวิงส์ และออกเดินทางไปทั่วสฟีร่าเพื่อค้นหาความจริงเกี่ยวกับการมีชีวิตอยู่ของทีดัส
แต่บุคคลที่เหมือนทีดัสซึ่งเห็นในสเฟียร์นั้นกลับกลายเป็นชูยินแทน แต่หากผู้เล่นสามารถทำตามเงื่อนไขในเกมได้สำเร็จ ผู้เล่นก็จะได้พบกับฉากพิเศษโดยเฟทจะทำให้ทีดัสกลับมามีชีวิตอีกครั้งหนึ่ง เพื่อเป็นการตอบแทนบุญคุณยูน่าที่ช่วยเหลือโลกไว้เป็นครั้งที่สอง ทีดัสจึงได้พบกับยูน่าอีกครั้งและสามารถมีชีวิตอยู่ได้นานเท่าที่เฟทจะสามารถทำได้
การปรากฏตัวของทีดัสในแบบอื่น ๆ.
ทีดัสในวัยเด็กปรากฏตัวในคิงด้อมฮาร์ทส์พร้อมกับ วักก้าและเซลฟี่ ทิลมิตต์ (ตัวละครในเกม ไฟนอล แฟนตาซี 8 ทีดัสในเกมนี้ (เสียงพากย์ภาษาญี่ปุ่นโดย มาซาคาสึ โมริตะ เหมือนกับในไฟนอลแฟนตาซี 10 ส่วนเสียงภาษาอังกฤษ พากย์โดย ชอน เฟลมมิ่ง) เป็นเด็กที่มีพลังและเชื่อมั่นในความสามารถทางกีฬาของตนเอง และชอบฝึกซ้อมต่อสู้กับโซระและริคุซึ่งเป็นตัวละครหลักในเกมนี้ ทีดัสไม่ได้ปรากฏตัวในเกมคิงด้อมฮาร์ทส์ 2 แต่มีการเอ่ยถึงเขาโดยเซลฟี่ว่า ทั้งคู่เล่นเกมเสร็จแล้ว ซึ่งเกมในที่นี้น่าจะหมายถึงบลิตซ์บอลนั่นเอง
นอกจากนี้ทีดัสยังปรากฏตัวพร้อมกับออรอนและยูน่าในเกมถนนอิตาดาคิสายพิเศษ (Itadaki Street Special) ด้วย
เตารอต
มูซา
วงศ์วานอิสราเอล
วงศ์วานอิสราเอล (; ; ; ; ) แปลว่าลูกหลานของอิสราเอล จึงหมายถึงประชาชนที่อาศัยในบริเวณดินแดนคานาอันในตะวันออกใกล้ สมัยโบราณราวศตวรรษที่ 15-16 ก่อนคริสตกาล
ซึ่งเชื่อว่าสืบเชื้อสายมาจากอับราฮัม ต่อมาเป็นชาวยิวซึ่งอาศัยในแคว้นยูเดียและชาวสะมาเรียในแคว้นสะมาเรีย ในคัมภีร์อัลกุรอานเรียกว่า บะนีอิสรออีล
วงศ์วานอิสราเอล ที่หมายถึงชนเผ่าที่สืบเชื้อสายมาจากยาโคบ (มีฉายาว่าอิสราเอล) มีทั้งหมด 12 ชนเผ่า ซึ่งประชากรที่อยู่ในชนเผ่าดังต่อไปนี้ถือเป็นประชากรของอาณาจักรอิสราเอล
ภายหลังสมัยที่ถูกอาณาจักรบาบิโลนมากวาดต้อนไปเป็นเชลย วงศ์วานอิสราเอล ได้กลับมารวมตัวกันอีกครั้ง ซึ่งประชากรที่เหลือรอดมาได้เรียกว่าชาวยิว ซึ่งก่อตั้งเป็นอาณาจักรยูดาห์ เหตุการณ์นี้ปรากฏชัดเจนในหนังสือเอสเธอร์ ซึ่งมี 4 ชนเผ่า ได้แก่
ส่วนวงศ์วานอิสราเอลในเผ่าโยเซฟ เผ่าเบนยามินและ เผ่าเลวี (บางส่วน) ได้อาศัยอยู่ในแคว้นสะมาเรียจึงถูกเรียกว่าชาวสะมาเรีย แทนชื่อเดิมว่าวงศ์วานอิสราเอล
ชุดตัวอักษรอาหรับ
ชุดตัวอักษรอาหรับ ( หรือ , ) เป็นตัวอักษรที่ใช้เขียนภาษาอาหรับ เขียนจากขวาไปซ้ายในรูปตัวเขียน และมี 28 ตัวอักษร ตัวอักษรส่วนใหญ่มีรูปเชื่อม
อักษรอาหรับเคยพิจารณาเป็นอักษรไร้สระ (ใช้แค่พยัญชนะ) แต่ปัจจุบันถือเป็น "อักษรไร้สระไม่บริสุทธิ์" ซึ่งมีการระบุเสียงสระด้วยเครื่องหมายเสริมสัทอักษร เช่นอักษรฮีบรู
อักษรอาหรับเป็นระบบอักษรที่มีผู้ใช้มากที่สุดเป็นอันดับ 3 ของโลก เป็นรองแค่อักษรละตินและอักษรจีน โดยเป็นชุดของอักษรที่มีความสำคัญในศาสนาอิสลาม เพราะคัมภีร์อัลกุรอานเขียนด้วยอักษรนี้ อักษรนี้จึงมีใช้แพร่หลายในกลุ่มผู้นับถือศาสนาอิสลาม แม้แต่ภาษานอกกลุ่มเซมิติก เช่น ภาษาเปอร์เซีย ภาษาอูรดู และภาษามลายูปัตตานี ตัวอักษรมีหลายแบบแต่รูปร่างของอักษรเหมือนกัน
โครงสร้างของอักษรอาหรับ.
เขียนจากขวาไปซ้าย มีอักษรพื้นฐาน 28 ตัว การปรับไปเขียนภาษาอื่น เช่น ภาษาเปอร์เซียและภาษาอูรดูจะเพิ่มอักษรอื่นเข้ามา ไม่มีความแตกต่างระหว่างตัวพิมพ์กับตัวเขียนและตัวเล็กกับตัวใหญ่ อักษรแต่ละตัวจะเขียนติดกับอักษรตัวอื่นแม้ในการพิมพ์และรูปอักษรเปลี่ยนไปขึ้นกับตำแหน่งในคำ ไม่มีการเขียนสระเสียงสั้น ผู้อ่านต้องจดจำเอาเองว่าคำคำนั้นมีเสียงสระเป็นอย่างไร จะเขียนเฉพาะสระเสียงยาวเท่านั้น ในคัมภีร์อัลกุรอานหรือในการสอนจะใช้เครื่องหมายแสดงการออกเสียง ในหนังสือรุ่นใหม่จะแสดงเครื่องหมายการยกเว้นเสียงสระ (ซุกูน) และเครื่องหมายเพิ่มความยาวเสียงพยัญชนะ (ชัดดะฮ์)
ชื่อของอักษรอาหรับมาจากคำที่มีความหมายในภาษาเซมิติกแรกเริ่ม การจัดเรียงอักษรอาหรับมี 2 แบบ
การจัดเรียงแบบอับญะดี เป็นการจับคู่อักษรอาหรับ 28 ตัวกับอักษรฟินิเชีย 22 ตัว ที่เหลืออีก 6 ตัว เรียงไว้ข้างท้าย
ٲ ب ج د ه و ذ ح ط ي ك ل م ن س ع ف ص ق ر ش ت ث خ ز ض ظ غ
การใช้อักษรอาหรับเขียนภาษาต่าง ๆ.
มีการใช้อักษรอาหรับเขียนภาษาอื่นที่ไม่ใช่ภาษาอาหรับอย่างกว้างขวาง โดยมีการปรับแต่งหรือเพิ่มลักษณะเพื่อแทนเสียงที่ต่างไปจากอักษรอาหรับตัวอย่างเช่น ภาษาอาหรับไม่มีเสียง/ป/ ฉะนั้น ภาษาอื่น ๆ ที่มีเสียง /ป/ จึงต้องสร้างอักษรของตัวเองขึ้นมา การเพิ่มเติมนี้แบ่งเป็น 3 กลุ่มคือ
ภาษาปัจจุบันที่เขียนด้วยอักษรอาหรับได้แก่
ภาษาที่เคยเขียนด้วยอักษรอาหรับมาก่อนแต่เลิกใช้แล้วในปัจจุบัน ได้แก่
การเขียนอักษรอาหรับ.
การเขียนอักษรอาหรับเป็นการเขียนแบบต่อเนื่องกันไป อักษรแต่ละตัวมีรูปร่างต่างไปขึ้นกับตำแหน่งในคำว่าอยู่ต้น กลางหรือท้ายคำ มีอักษร 6 ตัวที่มีเพียงแบบเดี่ยวกับท้ายคำ ดังนั้นเมื่อตามหลังอักษรตัวอื่นจะไม่มีการเชื่อมต่อและอักษรตัวต่อไปจะใช้แบบต้นคำหรือแบบเดี่ยวถ้าไม่มีแบบต้นคำ อักษรที่ไม่มีแบบต้นคำหรือกลางคำจะไม่ใช้เป็นตัวตามอักษรอื่นแม้ภายในคำ ฮัมซะฮ์ ไม่ใช้นำหน้าหรือตามหลังอักษรอื่นบางครั้งใช้เขียนบนวาว ยาอุ หรือ อลิฟเพื่อแสดงเสียง/อ/ อลิฟ มักศูเราะฮ์ (alif maqsurah) ในภาษาอาหรับ รูปร่างเหมือนตัวยาอุที่ไม่มีจุดข้างล่าง (ی) ใช้เฉพาะตำแหน่งท้ายคำเท่านั้น ใช้แทนเสียงสระอา เช่นเดียวกับ อลิฟในภาษาเปอร์เซียและภาษาอูรดูเรียก ฟาร์ซี เยห์ (Farsi yeh) ซึ่งมีรูปต้นคำกับกลางคำด้วย ส่วนอลิฟ มักศูเราะฮ์ ไม่มีรูปดังกล่าว
การเขียนอักษรอาหรับแบบเชื่อมต่อเป็นสิ่งที่เห็นได้โดยทั่วไป บางตัวมีรูปแบบเฉพาะ เช่น ' + '
การเชื่อมต่อที่เป็นรูปแบบเฉพาะคือ ลาม + อลิฟ ( لا) ตัวอย่างเช่นคำว่า อัลลอฮ์ เขียนได้เป็น اﷲ
ฮัมซะฮ์.